CELEX: C2005/057/63
Language: lv
Date: 2005-03-05 00:00:00
Title: lieta T-503/04: Prasība pret Eiropas Kopienu Komisiju, ko José Pedro Pessoa e Costa iesniedza 2004. gada 27. decembrī

5.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 57/37
            
         Prasība pret Eiropas Kopienu Komisiju, ko José Pedro Pessoa e Costa iesniedza 2004. gada 27. decembrī
   (lieta T-503/04)
   (2005/C 57/63)
   tiesvedības valoda - franču
   Eiropas Kopienu Pirmās instances tiesā 2004. gada 27. decembrī izskatīšanai ir iesniegta prasība pret Eiropas Kopienu Komisiju, ko cēla José Pedro Pessoa e Costa, Brisele, kuru pārstāv Sébastien Orlandi, Albert Coolen, Jean-Noël Louis un Etienne Marchal, avocats, kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atcelt Komisijas 2003. gada 9. oktobra Lēmumu, ar kuru tika atteikts pārcelt prasītāju uz Eiropas Narkotiku un narkomānijas uzraudzības centru (ENNUC);
            
         
               —
            
            
               piespriest atbildētājai atlīdzināt izdevumus.
            
         Pamati un galvenie argumenti
   Prasītājs, Komisijas ierēdnis, lūdza viņu pārcelt darbā uz Eiropas Narkotiku un narkomānijas uzraudzības centru (ENNUC). Tā kā šis lūgums tika noraidīts, prasītājs cēla prasību Pirmās instances tiesā (1), kuras rezultātā apstrīdētais tiesību akts tika atcelts (2). Pēc šīs atcelšanas atbildētāja no jauna izskatīja prasītāja lūgumu un no jauna to noraidīja apstrīdētajā lēmumā.
   Savas prasības pamatojumam prasītājs atsaucas uz EKL 233. panta pārkāpumu, samērīguma principa un pienākuma norādīt pamatojumu pārkāpumu, kā arī kļūda tiesību piemērošanā. Prasītājs uzsver, ka apstrīdētajā lēmumā vienīgi atkārtoti argumenti, kas tika minēti pirmajā lēmumā par noraidīšanu, kuru Pirmās instances tiesa atcēla, un šajā lēmumā nav sniegti nekādi paskaidrojumi, kas ļautu noskaidrot, vai prasītāja lūguma noraidījums balstās uz dažādu esošo interešu izvērtēšanu, kā to ir prasījusi Pirmās instances tiesa savā spriedumā. Turklāt Komisija kļūdaini uzskatīja, ka prasītāja pārcelšanas rezultātā tiktu izbeigta pret viņu ierosinātā disciplinārlieta. Visbeidzot, prasītājs apgalvo, ka apstrīdētais lēmums nav likumīgs, jo Komisija izmantoja ENNUC Atlases komisijas izvērtēšanas pilnvaras, savā atbildē uz prasītāja sūdzību apgalvojot, ka nav izslēgts, ka ENNUC atlases rezultāts būtu savādāks, ja tās Atlases komisija tiktu informēta pret prasītāju ierosināto disciplinārlietu.
   
      (1)  Lieta T-166/02, OV C 180, 27.07.2002., 32. lpp.
   
   
      (2)  Pirmās instances tiesas 2003. gada 13. marta spriedums, OV C 124, 24.05.2003., 20. lpp.